Eri puolilla maailmaa elää tällä hetkellä arviolta 100−140 miljoonaa ympärileikattua tyttöä ja naista. Noin kolmella miljoonalla tytöllä vuosittain on riski joutua ympärileikatuksi. Tyttöjen ja naisten ympärileikkaus on tuhansia vuosia vanha kulttuurinen perinne, jota harjoitetaan yhä eri puolilla Afrikkaa, Lähi-itää ja Aasiaa. Perinne on lähtöisin miesten halusta kontrolloida yhteisönsä naisten seksuaalisuutta, mutta nykypäivänä nimenomaan naiset – äidit, isoäidit ja anopit pitävät sitä yllä.

Mikään uskonto ei vaadi tyttöjen ympärileikkausta, vaikka sitä harjoitetaankin uskonnon nimissä. Esimerkiksi Koraanissa asiasta ei mainita sanallakaan.

Tämä vastenmielinen toimenpide suoritetaan hyvin usein ilman puudutusta ja partakoneen terillä. Silpomisesta seuraa paitsi akuuttia kipua, niin myös vakavia terveyshaittoja paitsi välittömästi silpomiseen jälkeen niin myös koko leikatun eliniän ajan. Ympärileikkaus on naiselle aina terveysriski. Toimettomuus ei ole vaihtoehto. Meidän pitää rohkeammin puuttua epäkohtiin.

Lainsäädäntö – Toimenpiteet

Sivistyksen lisäämisellä pystymme ennaltaehkäisemään jonkun verran tapauksia. Erityisesti perheet jotka ovat lähtöisin alueilta, joissa tyttöjä perinteisesti ympärileikataan, tulee saada tietoa siitä, että tyttöjen ympärileikkaus on Suomessa kielletty. Perheitä on syytä valistaa myös siitä, että lastensuojelulaissa on säädetty lastensuojeluilmoituksen tekemisestä. Kansainvälisestä lainsäädännöstä huolimatta naisten ympärileikkaus on yhä osassa maailmaa yleisesti harjoitettu tapa. Suomi on sitoutunut kansainvälisin sopimuksin edistämään naisten ja lasten ihmisoikeuksia sekä ehkäisemään naisiin kohdistuvaa väkivaltaa. EU:n on vaadittava, että tyttöjen ja naisten sukuelinten silpominen julistetaan kaikkialla maailmassa rikokseksi ihmisyyttä vastaan.

Konkreettisia ehdotuksia:

Valtio alkaisi panostaa lisäämällä tietoa ja sivistystä. Valtio panostaisi kouluihin, terveyskeskuksiin ja muihin vastaaviin paikkoihin. Valtio velvoittaisi myöskin kaikkia niitä järjestöjä jakamaan tietoa ja sivistystä, jotka edustavat riskiryhmän ihmisiä kulttuurillisesti. Esimerkiksi somalialaisille voisi tietoa jakaa somaliliitto ja muut vastaavanlaiset. Tyttöjen ympärileikkaus on harhaanjohtava nimitys. Se tuo mieleen poikien ympärileikkauksen, vaikka näillä asioilla ei ole mitään tekemistä toistensa kanssa. Esimerkiksi poikien lääketieteelliset ympärileikkaukset ovat perusteltuja. Olisi korkea aika valmistella uutta erillistä lakia, jossa puhutaan suoraan ihmisen silpomisesta ja jossa yksiselitteisesti tekoa pidetään äärimmäisen törkeänä rikoksena ihmisyyttä vastaan. Suomessa asiasta ei ole erillistä lakia, vaan poliisi tutkii tyttöjen ympärileikkauksia törkeinä pahoinpitelyinä. Rikoksesta tuomittaisiin kaikissa tapauksissa vähintäänkin viiden vuoden ehdottomaan vankeuteen. Teosta ei olisi mahdollista saada hyvällä käytöstavalla tai muulla tapaa vähennystä tuomion pituuteen. Viranomaisten on kiinnitettävä enemmän huomioita sellaisiin tilanteisiin, jossa perheen tyttöä lähetetään kotimaahansa tai johonkin, joka vaikuttaa huolestuttavalta. Viranomaisten on oltava erityisen tarkkoja niitten perheitten kohdalla, jossa tiedetään, että perheen kulttuuri suhtautuu myönteisesti tyttöjen ympärileikkauksiin. On kirjattava lakiin, että jos tytön/tyttöjen vanhemmat ovat yhteistyöhaluttomia ja pistävät vastaan asioitten selvittämisessä, on otettava kohdennetut terveystarkastukset niille tytöille, joita epäillään joutuneen uhriksi. Tässä kohtaan viranomaiset eivät enää tarvitsisi huoltajien lupaa.

Lähteet:

http://www.menaiset.fi/artikkeli/ajankohtaista/ymparileikatun_naisen_tarina

https://www.unicef.fi/unicef/tyomme-paakohteet/suojelu/tyttojen-ymparileikkaus/